તમારાં પ્રેમલગ્ન તેમને પચ્યાં ન હોય તોપણ આટલો લાંબો સમય તમારી વચ્ચે અન્ડરસ્ટેન્ડિંગ અને ફૅમિલી બૉન્ડિંગ ન બંધાયું હોય એ ઠીક નથી. તેમણે સમજવું જોઈએ ને સામેથી તમને સ્વીકારી લેવાં જોઈએ એ વાત જેટલી સાચી છે એટલું જ સાચું એ પણ છે કે તમે પ્રેમલગ્ન કરીને જેના ઘરમાં આવ્યાં છો તેમને પોતાના બનાવવાનો પ્રયત્ન કરો. લગ્નનાં પાંચ વરસ પછી પણ જો તમે સાસરામાં સેટલ થઈ શક્યાં ન હો તો એમાં માત્ર તમારા સાસરિયાંઓનો જ વાંક નથી, તમે પણ એ પ્રત્યે ઉદાસીનતા દાખવી છે એ પણ એટલો જ ભાગ ભજવે છે.